**E L ŐT E R J E S Z T É S**

**Szombathely Megyei Jogú Város Közgyűlése Szociális és Lakás Bizottságának**

**2022. március 30-i ülésére**

**Javaslat a szociális és gyermekjóléti feladatok ellátására kötött megállapodások módosítására**

Szombathely Megyei Jogú Város Önkormányzata a 467/2015. (XII.10.) Kgy. számú határozata alapján 2016. január 1. napjától 22 település vonatkozásában család - és gyermekjóléti szolgáltatási feladatok, valamint házi segítségnyújtás, jelzőrendszeres házi segítségnyújtás ellátására megállapodást kötött.

A szerződésben vállalt feladatok teljesítéséért az ellátottakra tekintettel az érintett települések hozzájárulást fizetnek. A szolgáltatásokért fizetendő térítési díjak a fent említett megállapodásokban minden év március 31. napjáig megállapításra kerülnek.

A megállapodások család- és gyermekjóléti szolgáltatás esetén Söpte Közös Önkormányzati Hivatal, Vasszécseny Közös Önkormányzati Hivatal, Pornóapáti Közös Önkormányzati Hivatal, Torony Közös Önkormányzati Hivatal, Séi Közös Önkormányzati Hivatal és a hozzátartozó települések vonatkozásában egy pontban kerülnek módosításra, kizárólag az időszak megjelölése tekintetében.

1. A szerződések vonatkozó pontja 2022. április 1. napjától az alábbiak szerint módosul:

„A Községi Önkormányzat tudomásul veszi, hogy az 1. pont szerinti szolgáltatás vonatkozásában díjat köteles fizetni. A díjszámítás alapját az Intézmény tárgyévi költségvetése, továbbá az ellátáshoz biztosított állami támogatás összege képezi. A Felek a szolgáltatás ellenértékeként fizetendő díjról **2022. április 1. és 2023. március 31.** közötti időszakra vonatkozóan az alábbiak szerint állapodnak meg: a felek rögzítik, hogy a Magyarország 2022. évi központi költségvetéséről szóló 2021. évi XC. törvény 2. számú mellékletében meghatározott támogatás fajlagos összege – az előzetes számítások szerint – 30 család és gyermekjóléti szolgáltatásban részesülő család ellátását biztosítja.”

A szociális szolgáltatások ellátásában 23 település (Söpte, Salköveskút, Vasasszonyfa, Vassurány, Vasszilvágy, Vasszécseny, Rum, Rábatöttös, Zsennye, Csempeszkopács, Pornóapáti, Horvátlövő, Vaskeresztes, Szentpéterfa, Vát, Nemesbőd, Torony, Dozmat, Felsőcsatár, Sé, Perenye, Bucsu, Narda) érintett. A megállapodások tekintetében egy pont módosítása szükséges, az időszak módosítása miatt.

1. A szerződések 14. pontjában a szolgáltatási időszak **2022. április 1. napjától 2023. március 31.** napjáig módosul.

A szolgáltatásokért fizetendő térítési díjak összege a 2021. évi összegekkel megegyezik.

A megállapodások egyéb rendelkezései változatlanul érvényben maradnak.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2022. március „ „**

**/: Dr. László Győző :/**

**HATÁROZATI JAVASLAT**

**……../2022. (III.30.) SzLB. sz. határozat**

1. A Szociális és Lakás Bizottság a „Javaslat a szociális és gyermekjóléti feladatok ellátására kötött megállapodások módosítására” című előterjesztést megtárgyalta és az SZMSZ 51. § (3) bekezdés 7. pontja alapján Szombathely Megyei Jogú Város Önkormányzata, valamint Söpte, Salköveskút, Vasasszonyfa, Vassurány, Vasszilvágy, Vasszécseny, Rum, Rábatöttös, Zsennye, Csempeszkopács, Pornóapáti, Horvátlövő, Vaskeresztes, Szentpéterfa, Vát, Nemesbőd, Torony, Dozmat, Felsőcsatár, Sé, Perenye, Bucsu és Narda települések önkormányzatai között megkötött feladat-ellátási megállapodások módosítását az előterjesztés szerinti tartalommal jóváhagyásra javasolja a Közgyűlésnek.

**Felelősök:** Dr. Czeglédy Csaba a Szociális és Lakás Bizottság elnöke,

/A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** azonnal